**Indul a Hankook Abroncsadományozási Program:**

**ismét fókuszban a mindennapok hősei**

**A Hankook Tire Magyarország Kft. idén már kilencedik alkalommal hirdeti meg az egész országra kiterjedő Abroncsadományozási Programját. A Hankook Tire kiemelten fontosnak tartja, hogy ez a kezdeményezés –2020 váratlan kihívásaihoz alkalmazkodva – újra elinduljon. A vállalat idén is segítséget kíván nyújtani olyan országos vagy regionális közhasznú szervezeteknek, amelyek működéséhez kiemelten fontos a biztonságos mobilitás. Pályázni ezúttal is a** [**www.hankookadomany.hu**](http://www.hankookadomany.hu) **oldalon lehet 2020. június 10. – július 20. között.**

***Rácalmás, 2020. június 10.*** – Az idei évben is elindul a Hankook Tire Magyarország Kft. Abroncsadományozási Programja, ám 2020. különleges évet jelent a kezdeményezés eddigi történetében. A járványügyi helyzettel kapcsolatos feladatokat ellátó szervezetek még a rendes pályázati időszak indulása előtt egyedi elbírálás alapján adományokban részesültek. Az akció keretében összesen 373 gumiabroncsot osztott ki a vállalat. Mivel továbbra is nagyon sok szervezet szorul segítségre, a Hankook Tire eltökélt abban, hogy immár kilencedik alkalommal is olyan közhasznú egyesületeket és nonprofit szervezeteket lásson el gumiabronccsal, amelyek fontos, de sokszor szinte láthatatlan munkát végeznek a társadalom javára.

*„Magyarország olyan szerencsés helyzetben van, hogy rengeteg olyan civil szervezet található az országban, amelyek rendkívüli küldetéstudat mellett fáradhatatlanul tevékenykednek egy jobb világért. Felelős vállalatként kötelességünknek érezzük, hogy részt vállaljunk ezeknek a szervezeteknek az életében. Örömünkre szolgál, hogy sürgősségi adományainkkal, valamint az országos abroncsadományozási pályázatunkkal hozzájárulhatunk a biztonságos közlekedés feltételeinek megteremtéséhez, közel egy évtizede.”* – fogalmazott Hwang Seong Hak, a Hankook Tire Magyarország Kft. ügyvezető igazgatója.

A tavalyi évben a pályázat lezárultával több mint 2300 db abroncs talált gazdára, összesen 237 regionális és három országos szervezet körében. Idén a különleges helyzetre való tekintettel az egészségügyi, oktatási, valamint a környezetvédelmi területen tevékenykedő szervezetek támogatásán lesz a fő hangsúly.

A Hankook Tire 2012-ben életre hívott Abroncsadományozási Programja Magyarország legnagyobb ilyen jellegű kezdeményezése, amely a Hankook Értékteremtő Program szerves részét képezi. Az elmúlt nyolc évben a cég több mint 18 000 abronccsal támogatta a civil szektor legkülönfélébb feladatokat ellátó szereplőit. A támogatott szervezetek között szép számmal szerepelnek nagycsaládosokat segítő, betegeket vagy rászorulókat gondozó, adományozással foglalkozó egyesületek, de köztük találjuk az Országos Mentőszolgálatot, a Magyar Vöröskeresztet és a BM Országos Katasztrófavédelmi Főigazgatóságát is.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Kapcsolat:****Hankook Tire Magyarország Kft. | Kommunikációs Osztály | 2459 Rácalmás, Hankook tér 1.** |
| **Roy Katalin**kommunikációs vezetőroykatalin@hankooktech.com | **Pacsirszky Attila**kommunikációs szakértőpacsirszky@hankooktech.com+36-25/556091 | **Tóth Alexandra**kommunikációs szakértőalexandra.toth@hankooktech.com+36-25/556096 | **Vercz Vivien**kommunikációs munkatársvercz.vivien@hankooktech.com+36-25/556009 |